## Uredba o osnivanju Ureda za suzbijanje zlouporabe opojnih droga

### NN 18/2002 (27.2.2002.), Uredba o osnivanju Ureda za suzbijanje zlouporabe opojnih droga

# VLADA REPUBLIKE HRVATSKE

419

Na teme­lju članka 26. stavka 1. Zakona o Vladi Republike Hrvatske
(»Narodne novine«, br. 101/98, 15/2000 i 117/2001) i članka 7. Zakona o suzbija­nju
zlouporabe opojnih droga (»Narodne novine«, broj 107/2001), Vlada Republike Hrvatske
je na sjednici održanoj 21. ve­ljače 2002. godine donijela

## UREDBU

### O OSNIVANJU UREDA ZA SUZBIJANJE ZLOUPORABE OPOJNIH DROGA

Članak 1.

Ovom Uredbom osniva se Ured za suzbija­nje zlouporabe opojnih droga (u
da­lj­njem tekstu: Ured), utvrđuju se poslovi i zadaci Ureda, način uprav­lja­nja
Uredom, te okvirni broj državnih službenika potrebnih za rad Ureda.

Članak 2.

Ured kao stručna služba Vlade Republike Hrvatske sustavno prati pojave,
razmatra pita­nja i obav­lja druge poslove u vezi s primjenom Zakona o suzbija­nju
zlouporabe opojnih droga i provedbom Nacionalne strate­gije nadzora nad opojnim
drogama, suzbija­nja zlouporabe opojnih droga i pomoći ovisnicima o opojnim
drogama (u da­lj­njem tekstu: Nacionalna strate­gija).

U obav­lja­nju poslova iz stavka
1. ovog članka Ured:

– izrađuje nacrt Nacionalne
strate­gije koji dostav­lja Vladi Republike Hrvatske, te razrađuje provedbu
Nacionalne strate­gije,

– koordinira, nadzire i prati
učinkovitost provedbe Nacionalne strate­gije,

– koordinira rad tijela državne
uprave na području suzbija­nja zlouporabe opojnih droga,

– daje prethodno miš­lje­nje
u postupku donoše­nja opće­g programa za suzbija­nje zlouporabe opojnih droga,

– daje prethodno miš­lje­nje
u postupku donoše­nja posebnih programa mjera za suzbija­nje zlouporabe opojnih
droga i skrbi o ovisnicima, te pomoći ovisnicima o opojnim drogama te
povremenim uzimate­ljima opojnih droga,

– daje miš­lje­nje u postupku
donoše­nja posebnog programa mjera za odvikava­nje od ovisnosti i skrbi o
ovisnicima o opojnim drogama te povremenim uzimate­ljima opojnih droga,

– nadzire provedbu opće­g
programa za suzbija­nje zlouporabe opojnih droga, te posebnih programa mjera za
suzbija­nje zlouporabe opojnih droga i skrbi o ovisnicima, te pomoći ovisnicima
o opojnim drogama te povremenim uzimate­ljima opojnih droga,

– nadzire provedbu posebnog
programa mjera za odvikava­nje od ovisnosti i skrbi o ovisnicima o opojnim
drogama te povremenim uzimate­ljima opojnih droga,

– zaprima i analizira godiš­nja
izvješća o izvrše­nju opće­g programa za suzbija­nje zlouporabe opojnih droga,
te posebnih programa mjera za suzbija­nje zlouporabe opojnih droga i skrbi o
ovisnicima, te pomoći ovisnicima o opojnim drogama te povremenim uzimate­ljima
opojnih droga, koja podnose nadležna ministarstva, državne upravne organizacije
i Hrvatski zavod za prevenciju ovisnosti,

– zaprima i analizira godiš­nja izvješća o izvrše­nju posebnog programa
mjera za odvikava­nje od ovisnosti i skrbi o ovisnicima o opojnim drogama te
povremenim uzimate­ljima opojnih droga, koja podnose nadležna ministarstva,
državne upravne organizacije i Hrvatski zavod za prevenciju ovisnosti,

– zaprima i analizira
izvješća s podacima o ovisnicima o opojnim drogama i povremenim uzimate­ljima
opojnih droga koji su nakon detoksikacije u postupku odvikava­nja, odnosno
kojima je pružena pomoć sukladno Zakonu o suzbija­nju zlouporabe opojnih droga,
a koje vode ovlaštena tijela, ustanove, udruge i pravne, odnosno fizičke osobe
koje obav­ljaju postupak skrbi ili pruža­nja pomoći,

– zaprima i analizira
izvješća o prijavama kaznenih djela i prekršaja u vezi s opojnim drogama, o
pravomoćno osuđenim osobama za kaznena djela
i prekršaje u vezi s opojnim drogama, o izvršava­nju kazne zatvora i
drugih sankcija prema tim počinite­ljima, o oduzetim količinama opojne droge,
novčanim sredstvima i drugoj imovini iz nedopuštenog prometa opojnih droga, kao
i o korisnicima socijalne skrbi, ovisnicima i povremenim uzimate­ljima opojnih
droga, te o prijavama carinskih prekršaja u vezi s opojnim drogama,

– prikup­lja i analizira
podatke o godiš­njim potrebama opojnih droga koje se sukladno Zakonu o suzbija­nju
zlouporabe opojnih droga mogu izraditi i staviti u promet, te prati uzgoj bi­ljaka,
uvoz, izvoz i provoz opojnih droga i tvari koje se mogu upotrijebiti za izradu
opojne droge na teme­lju izvješća o dozvolama nadležnih ministarstava,

– priprema prijedlog
raspodjele sredstava državnog prora­čuna Republike Hrvatske namije­njenog
suzbija­nju zlouporabe opojnih droga i nadzire troše­nje tih sredstava,

– surađuje s tijelima državne
vlasti i jedinicama lokalne i područne (re­gionalne) samouprave, ustanovama
socijalne skrbi, odgojnim, prosvjetnim, kulturnim, zdravstvenim i drugim
ustanovama, vjerskim zajednicama, udrugama, zakladama, sredstvima javnog
priopćava­nja, te pravnim i fizičkim osobama,

– surađuje s međunarodnim
tijelima, ustanovama, udrugama i drugim pravnim i fizičkim osobama,

– obav­lja i druge poslove na
području suzbija­nja zlouporabe opojnih droga koje mu povjeri Vlada Republike
Hrvatske.

Članak 3.

Radom Ureda uprav­lja
predstojnik.

Predstojnika Ureda imenuje i
razrješava Vlada Republike Hrvatske na prijedlog predsjednika Vlade Republike
Hrvatske.

Predstojnik Ureda je za svoj
rad i rad Ureda odgovoran Vladi Republike Hrvatske.

Predstojnik Ureda u odnosu na
državne službenike Ureda ima prava i ovlasti čelnika tijela državne uprave.

Članak 4.

Okvirni broj potrebnih
državnih službenika Ureda uređuje se u tabeli koja je sastavni dio ove Uredbe,
a koja se ne objav­ljuje u »Narodnim novinama«.

Članak 5.

Pravilnikom u unutar­njem
redu Ureda utvrdit će se broj potrebnih državnih službenika s naznakom ­njihovih
osnovnih poslova i zadaća i stručnih uvjeta potrebnih za ­njihovo obav­lja­nje,
­njihove ovlasti i odgovornosti, način uprav­lja­nja, te druga pita­nja od
značaja za rad Ureda koja nisu uređena ovom Uredbom.

Pravilnik iz stavka 1. ovog članka predstojnik Ureda donijet će, uz
prethodnu suglasnost ministarstva nadležnog za poslove opće uprave, u roku od
60 dana od dana stupa­nja na snagu ove Uredbe.

Članak 6.

Pri Uredu kao stručno tijelo djeluje Stručni savjet, koji čine struč­njaci
za područje prevencije i suzbija­nja zlouporabe opojnih droga, sa zadaćom pruža­nja
stručne pomoći u odlučiva­nju o svim pita­njima suzbija­nja zlouporabe opojnih
droga.

Stručni savjet proučava, prati i analizira čimbenike zlouporabe opojnih
droga, prati kreta­nje te izvrše­nje mjera i aktivnosti suzbija­nja zlouporabe
opojnih droga, daje stručna miš­lje­nja i predlaže mjere u svrhu otkla­nja­nja
uzroka i pos­ljedica zlouporabe opojnih droga na kvalitetu života ­ljudi, prati
i objedi­njava te usmjerava aktivnosti koje se poduzimaju u ci­lju preventivnog
djelova­nja na području suzbija­nja ovisnosti, te pruža stručnu pomoć nosite­ljima
te aktivnosti na lokalnoj, područnoj (re­gionalnoj) i državnoj razini, daje
stručno miš­lje­nje, te prijedloge za donoše­nje propisa na području suzbija­nja
zlouporabe opojnih droga.

Stručni savjet ima predsjednika i deset članova.

Predsjednika i članove Stručnog savjeta na prijedlog predstojnika Ureda
imenuje Vlada Republike Hrvatske.

Članak 7.

Ova Uredba stupa na snagu danom objave u »Narodnim novinama«.

Klasa: 023-03/02-01/05
Urbroj: 5030108-02-2
Zagreb, 21. ve­ljače 2002.

Potpredsjednik,
zamjenik predsjednika
**dr. sc. Goran Granić,** v. r.

Uredba, NN 18/2002-419